1 august

1 august este a 213-a zi a calendarului gregorian și a 214-a zi în anii bisecți. Mai sunt 152 de zile până la sfârșitul anului.

Evenimente 

 49 î.Hr.: Bătălia de la Ilerda (Spania). Cezar a învins ultimele trupe susținătoare ale lui Pompei.
 1473: Atestarea documentară a orașului Zalău.
 1498: Cristofor Columb devine primul european care vizitează Venezuela.
 1714: Dimitrie Cantemir a devenit primul român, membru al unui înalt for științific internațional (Academia din Berlin).
 1714: George, elector de Hanovra devine regele George I al Marii Britanii, marcând începutul erei georgiene în istoria britanică.
 1774: Joseph Priestley a anunțat descoperirea oxigenului, deși nu îl recunoaște ca element chimic.
 1834: A intrat în vigoare Legea de Abolire a Sclaviei din 1833, prin care se abolea sclavia în întregul Imperiu Britanic.
 1862: Constituirea Ministerului Afacerilor Externe al României.
 1902: Statele Unite cumpără drepturile asupra Canalului Panama de la Franța.
 1921: La Haga a fost creată Curtea Internațională de Justiție.
 1936: Se deschid Jocurile Olimpice de la Berlin cu o ceremonie prezidată de Adolf Hitler.
 1943: Operațiunea Tidal Wave: Ploieștiul este bombardat pentru prima dată de către aviația americană.
 1944: Rezistența poloneză a declanșat Revolta din Varșovia împotriva ocupației naziste a Poloniei în timpul celui de-Al Doilea Război Mondial.
 1965: Romanul lui Frank Herbert, Dune, a fost publicat pentru prima dată. În 2003 a fost desemnat cel mai bine vândut roman științifico-fantastic din lume.
 1966: Partidul Comunist Chinez a decis lansarea Revoluției Culturale.  Epurarea intelectualilor și a imperialiștilor devine politica oficială a Chinei.
 1966: Lunetistul din Texas Tower, Charles Whitman, a împușcat 18 oameni și a rănit alți 31 la Universitatea Texasului din Austin înainte de a fi ucis de poliție.
 1971: Concertul pentru Bangladesh, organizat de fostul Beatle George Harrison, are loc la Madison Square Garden din New York în fața a aproximativ 40.000 de spectatori.
 1975: Semnarea actului final al Conferinței pentru Securitate și Cooperare în Europa (Helsinki).
 1976: Niki Lauda are un accident grav în care aproape că și-a pierdut viața, la Marele Premiu al Germaniei de la Nurburgring.
 1976: Podul Imperial din Viena se prăbușește cu puțin timp înainte de a împlini o sută de ani. O persoană este ucisă în acest proces. Două poduri suplimentare peste Dunăre au fost ridicate în grabă pentru trafic și au fost folosite timp de patru ani.
 1977: Greva generală a minerilor din Valea Jiului. 30.000 de mineri au blocat exploatările și au cerut să discute numai cu Nicolae Ceaușescu (1 - 3 august).
 1981: S-a lansat postul de televiziune MTV în Statele Unite, odată cu difuzarea primului său videoclip, Video Killed the Radio Star al formației The Buggles.
 1990: Jeliu Jelev este ales de Parlament al doilea președinte al Bulgariei.
 1996: A intrat în vigoare, în mod oficial, programul efectiv de Parteneriat Individualizat România - NATO.
 2005: În Piața Revoluției, a avut loc inaugurarea ansamblului monumental „Memorialul Renașterii”, realizat de sculptorul Alexandru Ghilduș și închinat Revoluției Române.
 2008: Redacția în limba română a postului de radio BBC își încetează activitatea, după 68 de ani de emisie neîntreruptă.
 2008: Unsprezece alpiniști din expedițiile internaționale au murit pe K2, al doilea munte ca înălțime de pe Pământ, în cel mai grav accident din istoria alpinismului K2.
 2023: Încălzirea globală: Oceanele lumii ating o nouă temperatură record de 20,96°C, depășind precedentul record de 20,95°C în martie 2016. De asemenea, se confirmă că luna iulie 2023 a fost cea mai fierbinte lună înregistrată vreodată.

Nașteri 
 10 î.Hr.: Claudius, împărat roman (d. 54)
 126: Pertinax, împărat roman (d. 193)
 1713: Karl I, Duce de Brunswick-Wolfenbüttel (d. 1780)
 1733: Richard Kirwan, chimist și mineralog irlandez (d. 1812)

 1758: Samuil Vulcan, episcop greco catolic (d. 1839)
 1770: William Clark, explorator american (d. 1838)
 1819: Herman Melville, scriitor american (d. 1891)
 1854: George Emanuel Lahovari, ziarist român (d. 1897)
 1865: Prințul Eugén, Duce de Närke (d. 1947)
 1883: Pantelimon Halippa, politician și literat român (d. 1979)
 1885: George de Hevesy, chimist maghiar, laureat Nobel (d. 1966)
 1887: Anthony Coldeway, scenarist american (d. 1963)
 1891: Grigore Brezeanu, regizor român (d. 1919)
 1893: Alexandru I, rege al Greciei (d. 1920)
 1914: J. Lee Thompson, regizor englez (d. 2002)
 1915: Gellu Naum, scriitor român (d. 2001)

 1924: Abdullah bin Abdulaziz al-Saud, rege al  Arabiei Saudite (d. 2015)
 1936: Yves Saint-Laurent, designer de modă francez (d. 2008)
 1939: Valeria Seciu, actriță română de teatru, film, voce, radio și televiziune (d. 2022)
 1941: Nathalie Delon, actriță franceză (d. 2021)
 1942: Giancarlo Giannini, actor italian
 1945: Tudor Gheorghe, compozitor, cântăreț și actor român
 1948: Emilia Dobrin, actriță română
 1949: Mugur Isărescu, economist român
 1951: Tommy Bolin, cântăreț-compozitor, chitarist american (Deep Purple, Zephyr și James Gang) (d. 1976)
 1953: Dana Dogaru, actriță română
 1961: Danny Blind, fotbalist și antrenor olandez
 1963: Coolio, rapper, actor și producător muzical american (d. 2022)
 1965: Sam Mendes, regizor și producător englez
 1970: David James, fost fotbalist englez

 1975: Bogdan Țăruș, atlet român
 1976: Alina Dobrin, handbalistă română
 1976: Dieter Nisipeanu, șahist român
 1976: Hasan Șaș, fotbalist și antrenor turc de fotbal
 1979: Jason Momoa, actor și model american
 1983: Michael Baird, fotbalist australian
 1984: Bastian Schweinsteiger, fotbalist german
 1985: Ilinca Manolache, actriță română
 1985: Andrei Mureșan, fotbalist român
 1986: Elena Vesnina, jucătoare rusă de tenis
 1986: Ekaterina Vetkova, handbalistă rusă
 1987: Iago Aspas, fotbalist spaniol
 1992: Nicolae Milinceanu, fotbalist moldovean
 1993: Eliza Buceschi, handbalistă română

Decese 

 30 î.Hr.: Marcus Antonius, general și politician roman (n. 82 î.Hr.)
 527: Iustin I, împărat bizantin (n. 450)
 1098: Ademar de Le Puy,  figură importantă a primei Cruciade, episcop de Le Puy-en-Velay (n. 1055)
 1137: Ludovic al VI-lea al Franței (n. 1081)
 1348: Blanche de Valois, regină a Germaniei și Boemiei (n. 1316)
 1402: Edmund de Langley, primul Duce de York, fiul cel mic al regelui Eduard al III-lea al Angliei  (n. 1341)
 1464: Cosimo Medici, conducătorul de facto al Florenței (n. 1389)
 1545: Juan Pardo de Tavera, arhiepiscop de Toledo și mare inchizitor spaniol (n. 1472)

 1714: Regina Anna a Marii Britanii (n. 1665)
 1858: Emma de Anhalt-Bernburg-Schaumburg, prințesă germană (n. 1665)
 1884: Heinrich Laube, scriitor german (n. 1884)
 1896: Sir William Robert Grove, fizician și inventator galez (n. 1811)
 1943: Horia Creangă, arhitect român (n. 1892)
 1926: Charles-Amable Lenoir, pictor francez (n. 1860)
 1959: Francis de Miomandre, scriitor francez, câștigător al Premiului Goncourt în 1908 (n. 1880)
 1970: Otto Heinrich Warburg, biochimist german, laureat al Premiul Nobel (n. 1883)
 1973: Frederick Worlock, actor britanic (n. 1886)
 1978: Petre Alexandru, tenor român, solist de romanțe, tangouri (n. 1898)
 1987: Pola Negri, actriță americană de origine poloneză (n. 1897)

 1993: Alfred Manessier, pictor francez (n. 1911)
 1996: Frida Boccara, cântăreață franceză (n. 1940)
 1999: Silvia Dumitrescu-Timică, actriță română (n. 1902)
 2001: Jay Chamberlain, pilot american (n. 1925)
 2005: Robert Ficheux, geograf francez (n. 1898)
 2008: Radu Grigorovici, fizician român, membru al Academiei Române (n. 1911)
 2009: Corazon Aquino, politician filipinez (n. 1933)
 2014: Szabolcs Cseh, cascador și actor român (n. 1942)
 2016: Ana, Principesă de Bourbon-Parma, soția Regelui Mihai I al României (n. 1923)
 2019: Puși Dinulescu, dramaturg român, regizor de film, teatru și televiziune (n. 1942)

Sărbători 

 Scoaterea Sf. Cruci; Sf. 7 Mc. Macabei (calendar ortodox)
 Elveția: Ziua națională.
 Benin: Sărbătoare națională. Proclamarea independenței. (1960)
 China: Ziua Armatei Populare Chineze.

Note

 
! 01
! 08 01